CELEX: 62018CN0026
Language: sk
Date: 2018-01-16 00:00:00
Title: Vec C-26/18: Návrh na začatie prejudiciálneho konania, ktorý podal Hessisches Finanzgericht (Nemecko) 16. januára 2018 – Federal Express Corporation, Deutsche Niederlassung/Hauptzollamt Frankfurt am Main

30.4.2018   
            
            
               SK
            
            
               Úradný vestník Európskej únie
            
            
               C 152/3
            
         Návrh na začatie prejudiciálneho konania, ktorý podal Hessisches Finanzgericht (Nemecko) 16. januára 2018 – Federal Express Corporation, Deutsche Niederlassung/Hauptzollamt Frankfurt am Main
   (Vec C-26/18)
   (2018/C 152/04)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Hessisches Finanzgericht
   
      Účastníci konania pred vnútroštátnym súdom
   
   
      Žalobkyňa: Federal Express Corporation, Deutsche Niederlassung
   
      Žalovaný: Hauptzollamt Frankfurt am Main
   
      Prejudiciálne otázky
   
   
               1.
            
            
               Vyžaduje dovoz v zmysle článku 2 ods. 1 písm. d) a článku 30 smernice Rady 2006/112/ES o spoločnom systéme dane z pridanej hodnoty (1), aby sa tovar, ktorý bol dovezený na územie Únie, uviedol do hospodárskeho obehu Únie alebo postačuje iba nebezpečenstvo, že dovezený tovar sa uvedie do hospodárskeho obehu Únie?
               V prípade, ak dovoz vyžaduje uvedenie tovaru do hospodárskeho obehu Únie:
            
         
               2.
            
            
               Ide o uvedenie tovaru, ktorý bol dovezený na územie Únie, do hospodárskeho obehu Únie už vtedy, ak tovar v rozpore s predpismi colného práva nie je prepustený do žiadneho z colných režimov v zmysle článku 61 odsek 1 smernice alebo hoci bol do takého režimu najprv prepustený, z dôvodu protiprávneho konania z hľadiska colného práva už neskôr tomuto režimu nepodlieha, alebo v prípade protiprávneho konania z hľadiska colného práva vyžaduje uvedenie do hospodárskeho obehu Únie predpoklad, že tovar sa z dôvodu tohto protiprávneho konania z hľadiska colného práva na daňovom území členského štátu, v ktorom došlo k protiprávnemu konaniu, dostal do hospodárskeho obehu Únie a je určený na spotrebovanie alebo použitie?
            
         
      (1)  Ú. v. EÚ L 347, 2006, s. 1.